**РЕШЕНИЕ № ПВ – 141 – ПР/2017 год.**

**за преценяване на необходимостта от извършване на оценка на въздействието върху околната среда**

**На основание**: чл.93, ал.1 и ал.5 от Закона за опазване на околната среда (ЗООС); чл.7 ал.1 и чл.8, ал.1 от *Наредбата за условията и реда за извършване на оценка на въздействието върху околната среда* (Наредба за ОВОС), чл.31, ал.4 и ал.6 от Закона за биологичното разнообразие (ЗБР); чл.40, ал.3 и ал.4, във връзка с чл.2, ал.1, т.1 от *Наредбата за условията и реда на извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредба за ОС), представена писмена документация от Възложителя по Приложение № 2 към чл.6 от Наредбата за ОВОС и по чл.10, ал.1 и ал.2 от Наредбата за ОС, становище от РЗИ-Пловдив

**Р Е Ш И Х**

**да не се извършва** оценка на въздействието върху околната среда за **инвестиционно предложение**: **„Жилищно строителство – 6 нови УПИ“,** което няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони

**Местоположение:** в имот №035063, с. Ягодово, община Родопи, област Пловдив

**Възложители:**

**П. Юшанлу**

**Д. Кавръков**

**Характеристика на инвестиционното предложение:**

Инвестиционното предложение включва изграждане на шест броя жилищни сгради в имот с 035063, с. Ягодово, община Родопи, област Пловдив с обща площ на имота 3980 кв.м. За реализирането на инвестиционното предложение се процедира Подробен устройствен план - План за регулация и застрояване (ПУП – ПРЗ) за промяна предназначението на земеделска земя, с цел отреждане на шест броя УПИ за жилищни нужди, както следва:

* УПИ І -035063 – за жилищно строителство с площ 0,622дка
* УПИ ІІ -035063 – за жилищно строителство с площ 0,622дка
* УПИ ІІІ -035063 – за жилищно строителство с площ 0,622дка
* УПИ ІV -035063 – за жилищно строителство с площ 0,622дка
* УПИ V -035063 – за жилищно строителство с площ 0,622дка
* УПИ VІ -035063 – за жилищно строителство с площ 0,622дка

С технически параметри:

* зона на застрояване – Жм – височина 10м.
* плътност на застрояването 60%
* озеленена площ мин. 40%

Бъдещите жилищни сгради ще се присъединят към съществуващата електроразпределителна мрежа, след изпълнение на необходимите технически връзки.

Водоснабдяване – съгласно представената информация от възложителят, има техническа възможност за захранване на новите УПИ от съществуващата ВиК мрежа, като се изпълнят необходимите връзки. Предвижда се за всеки един от новоотредените УПИ да се изгради отделно водопроводно отклонение. Захранването на парцелите с вода ще се извърши от съществуващ уличен водопровод Е ф80 минаващ югоизточно при осева точка 69.

Предвид, че в населено място не се експлоатира канализационна мрежа (съгласно приложено писмо на ВиК ЕООД), отпадъчните води ще се включват във водоплътна изгребна яма.

Основният транспортен достъп ще се осъществява от съществуващ полски път.

Инвестиционното предложение попада в обхвата на т.10, буква „б“ от Приложение № 2 на *Закона за опазване на околната среда* (ДВ бр.91 /2002 год.) и чл.2, ал.1, т. 1 от Наредбата за ОС. Съгласно разпоредбата на чл.93, ал.1, т.1 от ЗООС инвестиционното предложение подлежи на процедура по преценяване на необходимостта от извършване на ОВОС.

Имот с № 035063, землище на с. Ягодово, община Родопи, област Пловдив, в който се предвижда да се реализира инвестиционното предложение не попада в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000194 „Река Чая” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.40, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба инвестиционното предложение, реализацията му няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитените зони

**мотиви:**

**I. Характеристика на предлаганото строителство, дейности, технологии: обем, производителност, мащабност, взаимовръзка и кумулиране с други предложения, ползване на природни ресурси, генерирани отпадъци, замърсяване и дискомфорт на околната среда, както и риск от инциденти.**

* Предвид предлаганото строителство (за жилищни нужди) се предполага, че извършваните строително-монтажни дейности, няма да доведат до замърсяване и дискомфорт на околната среда в района. Реализацията на инвестиционното предложение ще бъде извършена по класически методи за подобен тип обекти в рамките на разглеждания имот, без да излиза с влиянието си извън границите му.
* Организацията и технологията на строително-монтажните дейности при реализирането на инвестиционното предложение, ще бъде съобразена с теренните условия и връзката с останалите инфраструктурни обекти. Бъдещите сгради ще се присъединят към съществуващата техническа инфраструктура, след изпълнение на необходимите връзки. Предвид това не се очаква замърсяване и дискомфорт на околната среда, тъй като не се предвиждат дейности, при които се отделят значителни замърсители в околната среда.
* Реализацията и експлоатацията на инвестиционното предложение ще доведе до образуване на определени видове отпадъци: строителни и битови, които ще бъдат третирани съгласно изискванията на *Закона за управление на отпадъците.* Предвид, което не се очаква замърсяване с отпадъци в района, при реализацията и експлоатацията на инвестиционното предложение.
* За нуждите на бъдещите сгради, не се предвижда добив на подземни води. При експлоатацията на обекта ще се формират само битово-фекални отпадъчни води, които ще се заустват във водоплътна изгребна яма. Не се предвижда заустване на отпадъчни води в повърхностен воден обект. Предвид горното, може да се предположи, че въздействието от реализацията на инвестиционното предложение върху водите се определя като незначително.
* Не се очакват кумулативни въздействия, от реализацията на инвестиционното предложение.

**II. Местоположение в това число чувствителност на средата, съществуващото ползване на земята, относително наличие на подходящи територии, качеството и регенеративната способност на природните ресурси в района:**

* В резултат от реализирането на инвестиционното предложение и последващата експлоатация, не се очаква промяна на качествата и регенеративната способност на природните ресурси в района.

**III. Способността за асимилация на екосистемата в естествената околна среда**:

* Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона: BG0000194 „Река Чая”.
* Имотът предмет на ИП се намира в непосредствена близост до регулацията на с. Ягодово. Теренът на площадката е достатъчен за извършване на предвидените дейности и не се налага да бъдат използвани допълнителни площи извън наличната площ на имота поради това и отдалечеността на имота от защитената зона, както и характера на инвестиционното предложение, няма вероятност осъществяване на ИП да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.
* Реализирането на инвестиционното предложение не предполага генериране на емисии и отпадъци във вид и количества, които могат да окажат значително отрицателно въздействие върху защитената зона и нейните елементи.

**IV. Характеристика на потенциалните въздействия - териториален обхват, засегнато население, включително трансгранични въздействия, същност, големина, комплексност, вероятност, продължителност, честота, обратимост**:

* Териториалният обхват на въздействие, в резултат на реализацията и експлоатацията на инвестиционното предложение е ограничен и локален в рамките на разглеждания имот, поради което не се очаква негативно въздействие върху околната среда и земеползването в района.
* Инвестиционното предложение е за изграждане на жилищни сгради, ще се формират само битово-фекални отпадъчни води. При избраните проектни решения за отвеждане и събиране на отпадъчните води не се очаква замърсяване на подземните и повърхностните води в района.
* По време на експлоатацията на инвестиционното предложение не се очаква отрицателно въздействие върху хората и респективно върху тяхното здраве, също така и върху компонентите на околната среда – атмосферния въздух, водите, почвите, земните недра, флората и фауната.
* Въздействието по време на експлоатация върху компонентите на околната среда се класифицират като дълготрайно, постоянно, възстановимо с малък териториален обхват, незначителен кумулативен ефект и не се предполагат негативни въздействия върху здравето на хората и компонентите на околната среда.
* С писмо изх. № РД-13-5926/26.07.2017 г. РЗИ - Пловдив е определила, че предвид характера и местоположението на инвестиционното предложение, при спазване на законодателството не се очаква риск за човешкото здраве.
* От реализацията, както и от последващата експлоатация на инвестиционното предложение не се очакват трансгранични въздействия.

**V. Обществен интерес към предложението за строителство, дейности или технологии:**

* Съгласно изискванията на чл.6, ал.9 и ал.10 от Наредбата за ОВОС, възложителят е предоставил информацията за преценяване на необходимостта от извършване на ОВОС на Община Родопи и Кметство с. Ягодово.
* Община Родопи и Кметство с. Ягодово писмено са информирали, че информацията по Приложение №2 към чл.6 от Наредбата за ОВОС е поставена на обществено достъпно място и след изтичане на нормативно определения срок няма постъпили становища/възражения/мнения.
* Към момента на издаване на настоящото решение в РИОСВ-Пловдив няма постъпили жалби срещу реализацията на инвестиционното предложение.

**Настоящото Решение се отнася само за конкретно заявеното предложение и в посочения капацитет.**

**Решението не отменя задълженията на Възложителя за изпълнение на изискванията на Закона за опазване на околната среда и други специални закони и подзаконови нормативни актове и не може да служи като основание за отпадане на отговорността съгласно действащата нормативна уредба.**

**При промяна на възложителя, на параметрите на инвестиционното предложение или на някое от обстоятелствата, при които е било издадено решение за преценяване на необходимостта от ОВОС, възложителят или новият възложител трябва да уведоми своевременно РИОСВ-Пловдив.**

**Настоящото Решение губи правно действие, ако в срок 5 години от датата на влизането му в сила не е започнало осъществяването на инвестиционното предложение.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд – Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Димитър Георгиев Димитров 07.08.2017г.**

*За Директор на РИОСВ - Пловдив*

*Съгласно Заповед на Министъра на ОСВ*

*РД-495/07.09.2016г*